किसके सिर ताज, इसका फैसला आज
भिलाई व जामुल निकाय में होने वाले चुनाव में प्रत्याशियों के 11 दिनों की मशक्कत का परिणाम 31 दिसंबर यानि आज आ जाएगा। जिला निर्वाचन के तरफ से मतगणना को लेकर व्यापक स्तर पर तैयारियां की गई हैं। दोनों ही निकाय एेसे हैं, जहां पहली बार ईवीएम से चुनाव हुए हैं। इसके चलते मतगणना को लेकर लोगों में खासी रूचि है। इधर दोनों ही जगहों पर मतगणना का ट्रायल किया गया। पुलिस ने अपनी तैयारियों की समीक्षा की। वहीं मतगणना को लेकर सिलसिलेवार पूरे प्रक्रिया की गई। मतगणना 31 दिसंबर को सुबह नौ बजे से शुरू होगी। इसके पहले सुबह करीब साढ़े सात बजे स्ट्रांग रूम को खोला जाएगा। वहीं तैयार स्टेज पर ही आए डाक मतपत्रों की गिनती होगी। इसके साथ ही ठीक नौ बजे ईवीएम की गणना शुरू होगी। मतदान स्थिति के आधार पर यह तय माना जा रहा है कि सुबह 11 बजे तक जामुल के व दोपहर ढाई बजे तक भिलाई के चुनाव परिणाम जनता के सामने होंगे।
जामुल में परिणाम दो घंटों के अंदर: मतगणना सुबह करीब नौ बजे शुरू होगी। इसके पूर्व डाकमत्रों की गिनती की जाएगी। जामुल में जहां 16 हजार 239 मतदाताओं ने मताधिकार का उपयोग किया। अनुमान लगाया जा रहा है। इन वोटों की गिनती सुबह 11 बजे तक पूर्ण कर ली जाएगी। साथ ही परिणाम की घोषणा 12 बजे तक कर दी जाएगी। इधर भिलाई निगम क्षेत्र में तीन लाख तीन हजार 874 मतदाताओं ने मत किए। इसे ध्यान में रखकर मतगणना की व्यवस्था की गई।
मैं जमीनी कार्यकर्ता
सामान्य जो मुझे सुबह साफ-सुधरा मिलेगा वह पहन लूंगा। इसके अलावा रि-काउंटिंग से लेकर अन्य तैयारियों को लेकर अभी बैठक हो रही है। हमारी तैयारी पूरी है। हम ही जीतेंगे। देवेंद्र यादव, मेयर प्रत्याशी कांग्रेस
हमारी पूरी तैयारी
हमने पूरी तैयारी कर ली है। रि-काउंटिंग को लेकर दस्तावेज तैयार किए हैं। रोजाना की तरह मेरा ड्रेसअप रहेगा। सफेद पैजामा-कुर्ती व जैकेट पहनुंगा। जीत बीजेपी की ही पक्की है। विद्यारतन भसीन, मेयर प्रत्याशी बीजेपी
भास्कर ने जाना मेयर प्रत्याशियों के दिमाग में क्या चल रहा...
गलती से बचने के लिए किया ट्रायल
किसी प्रकार की गलती न हो, इसलिए ट्रायल लिया गया। 170 रिसर्व दल की भी व्यवस्था हमने कर रखी है। कहीं किसी प्रकार की दिक्कत पर तत्काल रिसर्व दल का कर्मी टेबल तक पहुंचकर ड्यूटी पर तैनात दल की जगह लेगा। ताकि कहीं किसी प्रकार से काम न रूके। सातों स्ट्रांग रूम के पीछे दो-दो आरआई, पांच-पांच भृत्य की ड्यूटी लगाई गई है। इसके अलावा सभी 14 कमरों में एक-एक एआरओ बनाए गए हैं। वहीं हर कमरे के बाहर वार्ड व मतदान केंद्र क्रमांक लिखा गया है। ताकि किसी प्रकार की परेशानी सामने न आए। जीआर मरकाम, उप निर्वाचन अधिकारी दुर्ग
हर कमरे में पांच टेबल, हर टेबल पर तीन लोग, रूम में एआरओ होगा
ऐसे 14 कमरे होंगे
फायनल कॉपी कंंट्रोल रूम जाएगी: एआरओ की हस्ताक्षर कॉपी कंट्रोल रूम जाएगी।
ईवीएम: कुल 5 ईवीएम टेबल पर गणना होगी। हर टेबल पर तीन लोग मतों की गणना को अंजाम देंगे।
प्रत्याशी और उनके एजेंट यहां बैठेंगे
एआरओ: एआरओ कक्ष का मुख्य नियंत्रक होगा। पांच ईवीएम टेबल से डाटा यहीं आएगा। एआरओ के साथ तैनात दो सहायक इस काम को अंजाम देंगे। फोटोकॉपी पर एआरओ हस्ताक्षर करेंगे। फिर यह प्रत्याशियों के प्रतिनिधियों को दिया जाएगा।
कंप्यूटर एंट्री: एआरओ डाटा को एंट्री के लिए कंप्यूटर सेटअप तक भेजेंगे। प्रिंट प्रति फोटोकॉपी के लिए जाएगी।
फोटो कॉपी: कंप्यूटर एंट्री के बाद कॉपी यहां आएगी। जितनी जरूरत उतनी फोटोकॉपी की जाएगी।
पार्षद प्रत्याशी के अलावा एक एजेंट को एंट्री
प्रत्येक पार्षद प्रत्याशी के अलावा उनके एक एजेंट को एंट्री दी गई है। उनके बाहर जाने पर दूसरे की एंट्री होगी। इधर मेयर प्रत्याशियों को सभी 70 टेबलों में अपने एजेंट रखने की व्यवस्था दी गई है।
तैयारी कुछ ऐसी है....
70 टेबल, 14 एआरओ रहेंगे
आयोग की तरफ से जो तैयारी की गई है, उसमें 170 रिसर्व दल की तैनाती है, जो मौका पड़ने पर तत्काल गणना के लिए पहुंचेंगे। उनके अलावा करीब ढाई हजार कर्मियों को सुरक्षा सहित मतगणना के कार्य पर लगाया गया है। कल्याण कॉलेज में ऑडिटोरियम में जहां बैठक व अन्य की व्यवस्था दी गई है। वहीं 14 कमरोंं में 70 टेबल लगाए गए हैं। प्रत्येक कमरे में पांच टेबलों की व्यवस्था है। जहां ईवीएम की गिनती होगी। प्रत्येक टेबल में तीन कर्मियों की तैनाती है। एक सुपर वाइजर व दो गणना सहायक। इसके अलावा हर एक कमरे के पीछे 14 एआरओ भी तैनात रहेंगे, जो गिनती पर पूरी नजर रखेंगे।
जब हस्ताक्षर की गई कॉपी होगी, तभी दावा-आपत्ति
गणना स्थल पर लगाई गई टेबलों से गणना के बाद सेंट्रल टेबल तक परिणाम जाएंगे। महापौर पद के 38 व हर वार्ड से पार्षद पद के प्रत्याशियों के पास परिणाम की पर्ची हस्ताक्षरित कॉपी पहुंचेगी। पर्ची के आधार पर दावा-आपत्ति की जा सकेगी। सहायक रिटर्निंग अधिकारी के माध्यम से यह पर्ची रिटर्निंग अधिकारी के पास पहुंचेगी। उसके बाद ही इसका निराकरण किया जा सकेगा।
रिकाउंटिंग की संभावना ज्यादा: इस बार विश्लेषकों का अनुमान कुछ ऐसा है
2 बजे बाद तस्वीर होगी साफ: रुझान 11 बजे से, अंतिम तस्वीर 2 बजे के बाद
मेयर की गणना पहले: मेयर के लिए पड़े वोट पहले गिने जाएंगे, फिर पार्षदी के
मै जीतकर दिखाउंगा
मै बराबर मैदान में हूं। सारे कयासों को विराम देते हुए जीतकर ही दिखाउंगा। रि-काउंटिंग को लेकर सारी तैयारी पूरी कर ली गई है। पांच-पांच की टीम बनाई है। सत्यनारायण अग्रवाल, निर्दलीय मेयर प्रत्याशी
हर निर्णय स्वीकार
लोकतंत्र जो भी निर्णय देगा, वह स्वीकार है। किसी भी प्रकार की गड़बड़ी करने की कोशिश की जाती है तो हम इससे जूझने के लिए पूरी तैयारी के साथ पहुंचेंगे। जिम्मेदार गलतफहमी में न रहें। वशिष्ठ नारायण, निर्दलीय मेयर प्रत्याशी
5
4
3
2
1
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva unk unk unk unk unk